《策试夜潜纪长句于都堂西南隅（后首一作薛能诗）》
唐代·韦承贻

褒衣博带满尘埃，独自都堂纳卷回。蓬巷几时闻吉语，

棘篱何日免重来。三条烛尽钟初动，九转丹成鼎未开。

残月渐低人扰扰，不知谁是谪仙才。

白莲千朵照廊明，一片升平雅颂声。

才唱第三条烛尽，南宫风月画难成。

作者简介：京兆杜陵人，字贻之。韦博子。懿宗咸通八年进士，授校书郎。僖宗乾符中，官至主客、户部员外郎。能诗。